Alkas.lt

Renginys „Kanklės mano rankose“ KAUNE ir internete
2022-03-25 11:00 - 2022-03-26 19:00 (Europe/Vilnius) | Kauno miesto muziejaus Lietuvių tautinės muzikos istorijos skyriuje, L. Zamenhofo g. 4, Kaunas, Lietuva
Tiesioginė transliacija internete https://www.facebook.com/KaunoMiestoMuziejus/videos/1377852646026412/?notif_id=1648198828381389&notif_t=live_video_schedule_viewer&ref=notif
Jau septintą kartą Kauno miesto muziejaus Tautinės muzikos skyriuje organizuojamas tarptautinis kanklių muzikos renginys šiemet vyks kovo 25–26 dienomis. Renginys skirtas senajai lietuvių kankliavimo tradicijai ir šiuolaikinei jos raiškai, kanklėms giminingiems kitų šalių styginiams muzikos instrumentams. Šiemet renginys skiriamas Sūduvos metams.

PROGRAMA:
Kovo 25 d. (penktadienis), Tautinės muzikos skyriaus renginių salė (L. Zamenhofo g. 4).
Konferencija, skiriama Sūduvos metams (vyks nuotoliniu būdu, transliuojama per Facebook). Programa:
Moderuoja dr. Gintarė Dusevičiūtė-Neimontienė
11.00–11.10 Įžangos žodis
11.10–11.40 Dr. Laura Lukenskienė (Kauno miesto muziejus). Iš tradicinio kankliavimo istorijos. Atgimimas.
11.40–12.10 Mokytoja ekspertė Loreta Venslavičienė (Panevėžio r. muzikos mokykla). Tradicinis kankliavimas Panevėžio rajone.
12.10–12.40 Doc. Vytautas Alenskas. Skriaudžių kanklininkų personalijos: kultūrinis, socialinis aspektai.
12.40–13.00 Laimutė Proškutė (Kauno I muzikos mokykla, Vytauto Didžiojo Universitetas). Balio Buračo rankraščius atvertus: Zanavykų brolių Staniulių muzikavimo ypatumai.
13.00–13.30 Pertrauka
Moderuoja dr. Laura Lukenskienė
13.30–14.00 Prof. dr. Vida Palubinskienė (Vytauto Didžiojo unversitetas). Jaunimo tautinės savimonės ugdymo kanklių muzika aspektai.
14.00–14.30 Julgī Stalte (folkloro ansamblis „Skandinieki“, Latvija). Latvių kanklininkas Janis Porikis (pranešimas anglų k.).
14.30–15.00 Vincent Laine (Doctoral school LECLA-ELLIADD-DTEPS, University of Bourgogne-Franche-Comté / Burgundija-Franš-Kontė universiteto LECLA-ELLIADD-DTEPS doktorantas, Prancūzija-Suomija). Meeting the ancient Gaelic harp. The collecting documents and the ancient Irish texts: a science of language approach to musical restitution / Susitikimas su senovine gelų arfa. Dokumentų rinkimas ir senoviniai airių tekstai: kalbinio metodo panaudojimas muzikos rekonstravime (pranešimas anglų k.).
15.00–15.30 dr. Regina Marozienė (Šiaulių Sauliaus Sondeckio menų gimnazija, Lietuvos muzikos ir teatro akademija). Tradicinis kankliavimas ir dainų šventės: istorinis kontekstas ir šiandienos perspektyva.
Užsienio dalyvių pranešimai skaitomi anglų k. (be vertimo į lietuvių k.)
(Konferencijos pabaiga)
17.00 Nemokama ekskursija „Kanklės Lietuvos regionuose“ (L. Zamenhofo g. 12). Ekskursiją ves edukatorius Saulius Lipinskas. Reikalinga išankstinė registracija el. p. tm.kasa@kaunomuziejus.lt arba tel. +370 694 20 643.
18.00 Kanklių meistro Vlado Chockevičiaus pristatymas. Gros Jonas ir Paulius Chockevičiai.
18.30 Vyrų kanklininkų koncertas
Dalyvauja:
Kauno 1-osios muzikos mokyklos mokinys Dovydas Matulionis (mokytoja Laimutė Stasė Proškutė),
Panevėžio r. muzikos mokyklos kanklių ansamblis, vadovė Loreta Venslavičienė,
Vilius Marma (Kaunas),
Arvydas Virbickas (Dovainonys),
Skalmantas Barkauskas ir Teresė Barkauskienė,
Audrius Daukša (Panevėžys),
Andrius Morkūnas (Kaunas),
Saulius Lipinskas (Kaunas),
Modestas Ulberkis (Šiaulių Sauliaus Sondeckio menų gimnazija).

Kovo 26 d. (šeštadienis), Tautinės muzikos skyriaus renginių salė (L. Zamenhofo g. 4).
16.00 Koncertas „Sūduvos kanklių muzika“
Dalyvauja:
Ansamblis „Šilko stygos“
Kauno 1-osios muzikos mokyklos mokiniai Giedrė Tutkutė ir Dovydas Matulionis (mokytoja Laimutė Stasė Proškutė),
Justė Jonevičiūtė (Kaunas),
Jonas Juraitis (Kazlų Rūda),
Doc. Vytautas Alenskas (Lietuvos muzikos ir teatro akademijos Klaipėdos fakultetas),
Tolmintas Matonis (Kazlų Rūda),
Vera Vasiliauskienė ir Lukas Macijauskas (Kazlų Rūda),
Folkloro ansamblis „Žolynukai“ (Marijampolė, vadovė Dalia Venckienė),
Folkloro ansamblis „Sūduoniukai“ (Kazlų Rūdos Rimvydo Žigaičio muzikos mokykla, mokytojos Irena Dulinskaitė ir Eglė Bernoienė).
Renginį organizuoja Kauno miesto muziejus.
Renginio rėmėjai: VDU folkloro ansamblis „Linago“
Renginys organizuojamas laikantis visų galiojančių saugumo reikalavimų. Renginio metu privalu dėvėti nosį ir burną dengiančią veido kaukę.

Pagiedokime senąsias giesmes su ansambliu „Kadujo“ KAUNE
2022-03-28 18:00 - 19:30 | K.I.N.A.S., Vaidoto g. 26, Kaunas, Lietuva
Naujai besikuriančiuose K.I.N.A.S. „Panemunė” kūrybos namuose, kartu su ansambliu „Kadujo“ giedosime senąsias sutartines. Jų sukeliamas oro virpėjimas, atliepia širdies stygas.
Kai reikia pasisemti tvirtybės, nusiraminimo – atsigręžiam į saKLvo praeitį. Daina gali ne tik paguosti, bet ir nuraminti, pakylėti.
Nepaiškinama dainos gydanti galia ir dabar suteiks mums stiprybės. Būkime vieningi dainoje. Mūsų protėviai žinojo, kad, kai skausmas žodžiais neišreiškiamas, jis gali būti numaldomas daina.
Ansamblis „Kadujo“ sutartines gieda nuo 2008 m. Per tą laiką dalyvauta įvairiuose folkloro festivaliuose Lietuvoje ir užsienio šalyse, išleista kompaktinė plokštelė „Aukseliu lingo perlaliu mirgo“, įgyvendinta daugybė muzikinių sumanymų. Įdomesni iš jų – sutartinės su kariljono muzika (2015 m.), performatyvus spektaklis „Linamynis“ (2020 m.), sutartinių mokymų ciklai Kauno V. Kudirkos viešojoje bibliotekoje (2020 ir 2021 m.)
KADA:
Kovo 14 d. (pirmadienis), 18:00.
Kovo 20 d. (sekmadienis), 18:00
Kovo 28 d. (pirmadienis), 18:00
ADRESAS: K.I.N.A.S.Lie “Panemunė”, Vaidoto g. 26, Panemunė, Kaunas.
REGISTRACIJA: Vietų skaičius ribotas, būtina registracija!
Registracija į renginį:
https://forms.gle/QbZoYeJbpritq5hn6
Energetiniai mainai: 7 Eur.
O padėką mūsų kūrybos namams galėsite skirti savo nuožiūra ir pagal galimybės įdėdami į dėžutę.
Mūsų namučiuose vaikštome be batų – prašome atsinešti šiltas kojines ar namines šlepetes.
Būkite atsakingi, dėvėkite kaukes, jeigu jaučiate ligos simptomus, likite namuose ir pasidarykite kvapnios arbatos .
Laikykimės valstybės nustatytų reikalavimų uždariems renginiams.
Iki susitikimo, labai lauksime!

Velykų margučių dirbtuvėlės KAUNE
2022-04-02 12:00 - 13:30 | K.I.N.A.S., Vaidoto g. 26, Kaunas, Lietuva
Artėjant Velykoms, kviečiame prisiminti seną kaip žmonija meną – margučių marginimą. Kviečiame pasimokyti vienos ankstyviausių margučių marginimo technologijų, kai karštu vašku ant kiaušinio išpiešiami raštai, o paskui jis nudažomas pasirinkta spalva. Tapymas ant kiaušinio karštu vašku – tai savotiška meditacija, kai adatėle vieną prie kito tepant smulkius vaško potėpius, komponuojamas raštas. Tapymas nejučia įtraukia, tačiau atrodo, kad tobulai nupieštą raštą galima sugadinti vienu neatsargiu brūkštelėjimu. Norint nudažyti margutį keliomis spalvomis, reikia ne tik mokėti tepti karštą vašką, bet ir išmanyti rašto struktūrą.
Dar daug būtų galima pasakoti apie margučius, tačiau geriausia šį užsiėmimą patiems išbandyti praktiškai. Reikia turėti: 2-3 virtus kiaušinius, o kitomis priemonėmis pasirūpins organizatoriai.
Kas nebandę marginti vašku – susipažinsite su šia technika, o kas jau bandėte marginti – patobulinsite savo įgūdžius, susipažinsite su senoviniais mūsų raštais ir jų komponavimo principais.
ADRESAS: K.I.N.A.S. „Panemunė“, Vaidoto g. 26, Panemunė, Kaunas.
Kaina: 7 EUR.
Registracija į renginį: https://forms.gle/GLdjHdESWKP99vkU7
O padėką mūsų kūrybos namams galėsite skirti savo nuožiūra ir pagal galimybės įdėdami į dėžutę.
Mūsų namučiuose vaikštome be batų – prašome atsinešti šiltas kojines ar namines šlepetes.
Būkite atsakingi, dėvėkite kaukes, jeigu jaučiate ligos simptomus, likite namuose ir pasidarykite kvapnios arbatos .
Laikykimės valstybės nustatytų reikalavimų uždariems renginiams.
Iki susitikimo, labai lauksime!

Tarptautinis folkloro renginys „Skamba skamba kankliai“ VILNIUJE
2022-05-26 11:00 - 2022-05-29 20:00

XXXVI tarptautinis folkloro renginys „Atataria lamzdžiai-2022“ KAUNE
2022-06-03 15:00 - 2022-06-05 17:00
Kauno tautinės kultūros centras birželio 3-5 d. organizuoja XXXVI tarptautinį folkloro renginį „Atataria lamzdžiai-2022″, skirtą Sūduvos metams. Lietuvos folkloro ansambliai ir užsienio svečiai programose pristatys savo krašto papročius, tradicines dainas, muziką, šokius, apeigas. Veiks įvairūs mokymai ir kūrybinės dirbtuvės: kryždirbystės, tautinio kostiumo, muzikavimo. Bus pristatomos parodos, rengiami gatvės pasirodymai, vakaronės, tautodailininkų ir amatininkų mugė.
PROGRAMA
BIRŽELIO 3 D. PENKTADIENIS
15.00 Festivalio atidarymas. Vėliavos pakėlimas.
15.20 Žaibiškas sambūris „Pasišokinėjimas“. Kauno miesto savivaldybės aikštėje, Laisvės al. 96
15.00 Koncertas „Kur eisiu, kur būsiu“, skirtas Ukrainos palaikymui. A. ir J. Juškų etninės kultūros muziejuje, Kauno Mažoji g. 2, Vilkija, Kauno r.
17.00 Atidarymo koncertas „Saulė rieda dangumi“. Girstučio kultūros centre, Kovo 11-osios g. 26
19.30 Sutartinių ratas „Dai kas gražiai žydiejo“. Kauno Šv. Arkangelo Mykolo (Įgulos) bažnyčioje, Nepriklausomybės a. 14
BIRŽELIO 4 D. ŠEŠTADIENIS
Paskaitos-kūrybinės dirbtuvės „Kaip dabinasi sūduviai“. Kauno tautinės kultūros centre, A. Jakšto g. 18
11.00-20.00 „Parduosiu pupų pūdą, pirksiu dūdą“. Amatininkų, tautodailininkų mugė, kūrybinės dirbtuvės, amatų pristatymas. Kauno pilies prieigose, Papilio g.
12.00-16.00 Kryždirbystės mokymai – akcija „Užkoduok palinkėjimą Kaunui“. Dalyvauja drožėjas Algimantas Sakalauskas. Kauno pilies prieigose, Papilio g.
12.00 Tautinių instrumentų ansamblių koncertas „Iš gaidų nupinsim margą juostą“. Kauno Arkivyskupijos konferencijų salėje, Papilio g. 5
12.00 Koncertas „Saulala rūtela“. Kauno pilies amfiteatre, Papilio g.
13.00 Dailininko ir poeto Gvido Latako tapybos parodos „Apie Salas“ atidarymas. Eilėraščių ciklo „Salos“ sutiktuvės. Maironio lietuvių literatūros muziejuje, Rotušės a. 13
14.00-16.00 Folkloro ansamblių koncertai „Eikim, svečiai, kieminėt“. Laisvės alėjoje
15.00 Užsienio svečių koncertas „Tai svetelių gražumas!“ Kauno pilies amfiteatre, Papilio g.
16.00 Koncertas „Paklausykit skambančių kanklelių“. Kauno miesto muziejaus Tautinės muzikos skyriuje, L. Zamenhofo g. 4
17.00 Didysis koncertas „Žalias žalias žolynėlis“. Kauno pilies amfiteatre, Papilio g.
18.30 Stogastulpio atidengimas. Kauno Palemono gimnazijos kieme, Marių g. 37
20.00 Tradicinių šokių vakaras „Net padurkai dulka…“. Kauno miesto muziejaus Tautinės muzikos skyriuje, L. Zamenhofo g. 4
BIRŽELIO 5 D. SEKMADIENIS
10.30 Šv. Mišios. 11.30 Koncertas „Ant tėvelia dvara“, skirtas Tėvo dienai. Kauno Šv. Jurgio Kankinio (pranciškonų) bažnyčioje, Papilio g. 7
13.00 Romansų popietė „Kai sirpsta vyšnios Suvalkijoj“. Kauno Arkivyskupijos konferencijų salėje, Papilio g. 5
15.00 Uždarymo koncertas „Jau saulelė vakarop“. Kauno Arkivyskupijos konferencijų salėje Papilio g. 5
_______________________________________
Parodos:
*Tautodailininkės Janinos Blažukienės paroda „Sūduvos krašto moterų ir merginų prijuostės“, KTKC, A. Jakšto g. 18, I a.
*Autorinė rekonstrukcijų paroda „Mažosios Lietuvos delmonai“, autorės Elena Matulionienė ir Ieva Matulionytė, KTKC, A. Jakšto g. 18, II a.
*Autorinė Gvido Latako tapybos ir medalių paroda „Apie Salas“, Maironio lietuvių literatūros muziejuje, Rotušės a. 13
*Virtuali ukrainiečių karpinių paroda „Дерево життя/Gyvybės medis“. Autoriai: Galina Dudar (Ternopolis), Zinaida Kosytska (Kijevas), Viktoria Nesterova (Chasiv Yar, Donecko sr.), Oksana Cimbaliuk (Dunaivst, Chmelnickio apskr.), Tetyana Vatsenko (Poltava)
RENGINIAI NEMOKAMI
Kauno tautinės kultūros centro veiklą finansuoja LIETUVOS KULTŪROS TARYBA
Festivalį organizuoja: Kauno miesto savivaldybė, Kauno tautinės kultūros centras.
Plačiau www.ktkc.lt
* Renginių metu gali būti filmuojama ir fotografuojama
* Laikytis LR vyriausybės nustatytų reikalavimų renginiams

Tarptautinis folkloro renginys „Saulelė raudona“ PLUNGĖJE
2022-06-17 20:00 - 2022-06-19 17:00

Tradicinių šokių stovykla ŠAKIŲ r.
2022-08-03 21:00 - 2022-08-07 14:00 | Šakių rajono Lekėčių mokykla – daugiafunkcinis centras, Pušyno g. 8, Lekėčiai, Lietuva
Kviečiame į 19-tą rptautinę tradicinių šokių stovyklą. Šiais metais šokių stovykla yra skirta Sūduvos metams paminėti, tad šoksime muzikuosime, mokysimės ir visaip kitaip šėlsime Suvalkijoje (Sūduvoje), Šakių rajono, Lekėčių mokykloje – daugiafunkciniame centre!

P. S. keičiantis padėčiai šalyje bei pasaulyje, rengėjai pasilieka teisę keisti ar koreguoti stovyklos formatą, vietą, laiką, dalyvių skaičių ir kt.
– – – – – – – – – – – – – – – – – – – – – – – – – – – – – – – – – – –
Vieta:
Šakių rajono Lekėčių mokykla – daugiafunkcinis centras – Pušyno g. 8, Lekėčiai, LT-71225, Šakių raj.
– – – – – – – – – – – – – – – – – – – – – – – – – – – – – – – – – – –
Kaip nuvykti į stovyklos vietą?
• Autobusais iš Kauno į Lekėčius.
• Iš Vilkijos galima persikelti keltu per Nemuną.
• Galima taupyti kurą ir važiuoti susikooperavus su kitais vairuotojais ar keleiviais „Facebook“ grupėje „Tradicinių Šokių Klubas. FORUMAS“. Nuoroda į stovyklos vietą: https://goo.gl/maps/CaLHtMbDyvjDLK3i8
• Skatiname, taupant ir taip senkančios gamtos resursus, važiuoti dviračiu (nuo Kauno 30 km).
– – – – – – – – – – – – – – – – – – – – – – – – – – – – – – – – – – –
Auka už stovyklą:
Mes kaip socialinė iniciatyva esame priklausomi nuo projektinio finansavimo, tad kainą patikslinsime sužinoję finansavimo rezultatus.
– – – – – – – – – – – – – – – – – – – – – – – – – – – – – – – – – – –
REGISTRACIJA ir maisto anketa:
https://forms.gle/XNPkSQXRa4wiW1pbA
– – – – – – – – – – – – – – – – – – – – – – – – – – – – – – – – – – –
DIENOTVARKĖ:
TREČIADIENIS
21:00 – 0:00 Susipažinimo vakaronė
KETVIRTADIENIS
9:00 – 10:00 Pusryčiai
10:00 – 11:00 Paskaita: Sūduvos tradicinė muzika (Laura Lukenskienė)
11:30 – 13:30 Mokymai: Valso, fokstroto ir polkos mokymai I d. (Inga Četyrkaitė)
11:30 – 13:30 Mokymai: Kaip pajausti kontaktą ir kaip mėgautis šokiu? I d. (Augustas Černiauskas)
14:00 – 15:00 Pietūs
15:30 – 16:30 Paskaita: Tautinis kostiumas Sūduvoje (Laima Proškutė)
16:40 – 17:40 Mokymai: Rateliai – žaidimai mažiems ir dideliems (Valdonė Bereikienė ir Jūratė Bytautė)
17:40 – 19:00 Mokymai: Ukrainietiški rateliai-žaidimai (chorovodai) (Galina Kačior)
19:00 – 20:00 Vakarienė
20:00 – 21:00 Sūduvos krašto dainų pasidainavimai (Laura Lukenskienė)
21:00 – 1:00 Draugų vakaronė
PENKTADIENIS
9:00 – 10:00 Pusryčiai
10:00 – 11:00 Paskaita: Sūduva, Užnemunė, Suvalkija – istorinė raida ir regioninis savitumas (Dalia Urbanavičienė)
11:30 – 13:30 Mokymai: Valso, fokstroto ir polkos mokymai II d. (Inga Četyrkaitė)
11:30 – 13:30 Mokymai: Kaip pajausti kontaktą ir kaip mėgautis šokiu? II d. (Augustas Černiauskas)
14:00 – 15:00 Pietūs
15:00 – 18:00 Mokymai: Argentinietiško tango mokymai (Eduardo Gimenez)
18:00 – 19:00 Pasidainavimai su Milda Morkūnaite
19:00 – 20:00 Vakarienė
20:30 – 22:00 Talentų vakaras
22:00 – 2:00 Penktadienio vakaronė
ŠEŠTADIENIS (SŪDUVOS DIENA)
9:00 – 10:00 Pusryčiai
10:00 – 11:00 Paskaita: Sūduvos choreografinis palikimas (Dalia Urbanavičienė)
11:30 – 13:30 Mokymai: Sūduvos krašto šokiai (Dalia Urbanavičienė)
14:00 – 15:00 Pasidainavimai su Milda Morkūnaite
14:00 – 15:00 Pietūs
15:30 – 17:30 Mokymai: Sūduvos krašto, Marijampolės apylinkių šokių ir instrumentinio folkloro pristatymas-mokymai (Marijampolės kultūros centro folkloro ansamblis „Žibinyčia“ vad. Žydrūnas Rutkauskas)
18:00 – 19:00 Mokymai: Sūduvos krašto rateliai ir rugiapjūtės apeiginiai veiksmai (Dalia Urbanavičienė ir Jūratė Bytautė)
19:00 – 20:00 Vakarienė
20:00 – 21:00 Viktorina apie Sūduvos kraštą
21:00 Didžiosios vakaronės atidarymo apeiga
22:00 – 6:00 Didžioji vakaronė
SEKMADIENIS
10:00 – 12:00 Paskaita/diskusija apie renginių organizavimą (Augustas Černiauskas)
12:00 – 13:00 Polka su ragučiais
13:00 – 14:00 Apsitvarkymas, atsisveikinimas
– – – – – – – – – – – – – – – – – – – – – – – – – – – – – – – – – – –
Apie stovyklą:

Lietuvių etninės kultūros draugijos Vilniuje įkurtas Tradicinių šokių klubas rengia jau 19-ąją tarptautinę tradicinių šokių vasaros stovyklą, kuri vyks 2022 metais rugpjūčio 3-tą – 7-tą dienomis

Tai dalis tęstinės programos, kurią etninės kultūros draugijos, pirmininkės Dalios Urbanavičienės iniciatyva, įgyvendina nuo 2002 m. Pagrindinis iniciatyvos tikslas – skatinti žmones įsitraukti į tradicinių šokių, kaip socialinio reiškinio, judėjimą. Tradicinių šokių klube (TŠK) buriasi žmonės, pamėgę šokti įvairiuose Lietuvos etnografiniuose regionuose užrašytus autentiškus tradicinius šokius.
TŠK renginiuose skamba tradiciniais instrumentais atliekama gyva muzika, dalyviams sudaroma galimybė suvokti šokį kaip puikią bendravimo ir bendruomeniškumo puoselėjimo formą. Klubas skatina kūrybinę raišką ir kūrybinį mąstymą ne tik šokant, bet ir muzikuojant, dainuojant, žaidžiant ir užsiimant kitomis etnokultūrinėmis veiklomis.

Čia dalyvauja įvairių tautybių, socialinių ir ekonominių padėčių žmonės – itin aktyvus jaunimas, Klubo renginius yra pamėgę ir vyresnio amžiaus žmonės, šeimos su vaikais, Lietuvoje besisvečiuojantys užsieniečiai, taip pat dalyvauja giminingų šokių klubų atstovai iš kitų šalių.

TŠK neapsiriboja pastovia veikla Vilniuje ir nuo 2004 m. kasmet vis kitame Lietuvos etnografiniame regione bei kitoje gamtos prieglobstyje esančioje vietovėje rengia tarptautines tradicinių šokių vasaros stovyklas. Jų metu dalyviai supažindinami su Lietuvos etnografiniais regionų ir kitų tautų tradicijomis bei šokiais. Programą papildo žaidimų, dainavimo, muzikavimo tradiciniais instrumentais (daugiausia kanklėmis) ir tradicinių amatų mokymai. Kasmet auga stovyklos dalyvių skaičius, kuris apima 300 – 400 dalyvių.
– – – – – – – – – – – – – – – – – – – – – – – – – – – – – – – – – – –
COVID-19 rekomendacijos – tuo metu galiojantys vyriausybės nurodymai.
– – – – – – – – – – – – – – – – – – – – – – – – – – – – – – – – – – –
Stovyklos rengėjai:
Tradicinių šokių klubas (prie Lietuvių etninės kultūros draugijos),
Dalia Urbanavičienė – projekto įgyvendinimas, programa ir lektoriai;
Augustas Černiauskas – programa, projekto įgyvendinimas ir komunikacija;
Ugnė Žemaitytė- registracija ir savanoriai;
Andrius Rabačiauskas- ūkis ir amatininkai;
Inga Četyrkaitė – maitinimas, komunikacija ir registracija.
Kotryna Jonušaitė – dizainas, komunikacija, registracija.
Projekto partneriai: Ežerėlių kultūros centas, Lekėčių bendruomenės moterų klubas, Lekėčių mokykla-daugefunkcis centras, Lekėčių bendruomenė, Tradicinių šokių draugija
Informacinis rėmėjas: Alkas.lt
– – – – – – – – – – – – – – – – – – – – – – – – – – – – – – – – – – –
Nuotraukos iš praėjusių stovyklų:
2022 1d. – https://bit.ly/3xjF78K 2 d. – https://bit.ly/3aR4VSc 3 d. – https://bit.ly/3zvEOdM
2021 https://bit.ly/3mwHyjk
2020 https://bit.ly/39su9lj
2019 Barboros https://bit.ly/38NHliI, Augusto https://bit.ly/3bAQCzb
2018 https://goo.gl/UMuj51
2017 https://goo.gl/PvUeGd
2016 http://bit.do/2016nuotraukos
2015 http://bit.do/2015nuotraukos
2014 http://bit.do/2014nuotraukos
Filmai iš praėjusių šokių stovyklų:
2014
2015
2016
2017
2020 (1)
2020 (2)
2021

Punsko dienos Žolinės. Punsko parapijai – 425
2022-08-13 17:00 - 2022-08-15 23:30 | Punskas, Adama Mickiewicza 55, Puńsk, Lenkija

Šokanti L. Zamenhofo gatvė KAUNE
2022-09-05 18:00 - 22:00 | Kauno miesto muziejaus Lietuvių tautinės muzikos istorijos skyriuje, L. Zamenhofo g. 4, Kaunas, Lietuva
Pirmą kiekvieno rugsėjo–birželio mėnesio pirmadienį Kauno miesto muziejaus Tautinės muzikos skyriuje susirenka būrys žmonių, norinčių pašokti. Ir ne veltui. Visgi L. Zamenhofo gatvėje vyksiantys lietuviškų šokių vakarai turi gana ilgą praeitį – jie muziejuje organizuojami jau 13 metų, t. y. nuo pat 2009-ųjų! Šią tradiciją buvo šiek tiek sustabdžiusi pandemija, tačiau 2022 m. vėl su entuziazmu buvo mokomasi ir šokama.
Šokiai paprastai neapsieina be gyvos muzikos. Į juos susirenka įvairaus amžiaus žmonės, todėl jaunesnieji gali pasimokyti iš vyresniųjų. Vertiname tai, kad šokis tapo natūraliu tiltu, jungiančiu skirtingas kartas bei kultūrines patirtis.
Siekdami saugoti ir populiarinti lietuvių šokio tradiciją, mokyti lietuvių liaudies šokių, ugdyti platesnį požiūrį į liaudies kultūrą ir tradicinę muziką, rugsėjo 5 d. 18.00 val. kviečiame į jau antrus metus vyksiantį ypatingą renginį – „Šokanti L. Zamenhofo gatvė“. Tai naujo „Lietuviškų šokių vakarų“ sezono sutikimas, kuris nebeapsiribos sale, o vyks pačioje L. Zamenhofo gatvėje!
Kaip visada, šokiuose kviečiame dalyvauti mokančius ir nemokančius šokti, su pora ir be poros.
Dar niekada nešokote? Vakaro pradžioje vyks mokymai, kurių metu išmoksite lietuvių tradicinių šokių pagrindų.
PROGRAMA:
18.00–19.00 Lietuviškų šokių mokymai. Dalyvauja:
18.00–18.40 Vilniaus universiteto folkloro ansamblis „Ratilio“ (vadovai Milda Ričkutė, Kristina Aponavičiūtė, Vilius Marma)
18.40–19.00 Kauno R. Domeikavos gimnazijos folkloro ansamblis „Serbentėlė“ (vadovai Daiva Bradauskienė ir Vilius Marma)
19.00–22.00 Lietuviškų šokių vakaras. Jo metu gros:
19.00–19.30 Augustas Černiauskas
19.30–20.00 Ansamblis „Kauno bandonija“, vadovai Algirdas Kasperavičius ir Vilius Marma
20.00–20.20 Kauno r. Raudondvario kultūros centro ansambliu „Piliarožė“ (vadovas Vilius Marma)
20.20–20.40 Albinas Vaškevičius
20.40–21.00 Kauno rajono Vandžiogalos kultūros centro kapela „Griežlė“ (vadovas Andrius Morkūnas)
21.00–21.20 Klubo „Papartis“ muzikantai
21.20–21.40 Ansamblis „Folkus trio“ (vadovas Vidmantas Paleckis)
21.40–22.00 Ansamblis „Sprycauka“ (Miglė Didbalytė, Deimantas Makrickas ir Vincas Linkevičius)
Renginys – nemokamas.
Renginys vyks nuo eismo atskirtoje, užtvertoje L. Zamenhofo g. dalyje.
Daugiau informacijos telefonu +370 694 20643 ir el. paštu tm.kasa@kaunomuziejus.lt

Sūduvos susigrąžinimo (susijungimo) ir Melno taikos sutarties 600-mečio minėjimas MARIJAMPOLĖJE
2022-09-27 15:00 - 19:40 | Marijampolės meno mokyklos salėje, Vytauto g. 47, II a., Marijampolė, Lietuva
1422 m. rugsėjo 27 d. stovyklavietėje ant Osos upės kranto, netoli Melno ežero (apie 70 km iki Vyslos), Lietuvos ir Lenkijos valdovai su Kryžiuočių ordino vadovu pasirašė Melno taikos sutartį. Karine operacija bei po jos sekusios sutarties pasirašymu buvo galutinai sustabdyta apie du šimtus metų trukusi Kryžiuočių ordino agresija prieš Lietuvą bei Lenkiją. Lietuvos valstybė šia sutartimi susigrąžino ne tik Žemaitiją, bet ir ženklią dalį Sūduvos (buvusią „anapus Šešupės“).
Mūsų kraštui – tai dalies Sūduvos susigrąžinimo ir susijungimo šventė, ypač svarbi šiais metais švenčiant Sūduvos metus.
Praeitais metais inicijuojant 2022 metus paskelbti Sūduvos metais bei rengiant jų minėjimo programą kitaip skambėjo mūsų ketinimas paminėti Taikos sutarties pasirašymo minėjimą. Ukrainos karo sąlygomis jis įgauna gilesnę prasmę.
Kviečiame įstaigas ir kiekvieną iš Jūsų asmeniškai dalyvauti pasirinktuose ar visuose 600-mečio minėjimo renginiuose Marijampolėje (numatoma Meno mokykloje, prie Meškučių piliakalnio ir prie Vytauto Didžiojo paminklo).
Tikimės, Jūsų dalyvavimo ir prašome pagalbos surengiant šį minėjimą, ypač dalyvaujant jungtinėje deglų eisenoje nuo Meškučių piliakalnio iki Vytauto Didžiojo paminklo – apie 1422 žingsniai.
Galinčius savanoriauti prašome pranešti: 8 688 51147, gintaras.skamarocius@gmail.com .
Sūduvos (ir Žemaitijos) susigrąžinimo į Lietuvos valstybę ir Melno taikos sutarties 600-mečio minėjimo
P R O G R A M A.
15.00-17.00 Konferencija
„Sūduvos dalies susigrąžinimo ir Melno taikos sutarties 600-metis“, Marijampolės meno mokykloje (Vytauto g. 47, II a. salėje)
Sveikinimai, istorikų pranešimai, meninė muzikinė dalis
18.00 – 18.30 Sūduvos susijungimo ugnies įžiebimas
(Prie Meškučių piliakalnio)
Pasveikinimas, aukuro ir deglų uždegimas, meninė muzikinė dalis
18.30 nuo Meškučių piliakalnio, su deglais išeinama į Vytauto parką.
19.00 – 19.40 Susigrąžinimo ir taikos sutarties 600-mečio iškilmingas minėjimas Vytauto parke, prie Vytauto Didžiojo paminklo (greta Vytauto g.28)
Sutikimas, pasveikinimai, gėlių padėjimas, ugnies uždegimas; meninė muzikinė dalis.
pagarbiai
Gintaras Skamaročius, pirmininkas
Sūduvos regiono taryba
8 688 51147

Taikos sutarties prie Melno ežero 600 metų sukakties minėjimas GRŪTOJE (Lenkija)
2022-10-01 12:00 - 19:00 | Parafia rzymskokatolicka pw. Wniebowzięcia Najświętszej Maryi Panny, Grūta, Lenkija
1422 metų taikos sutartis tarp Lenkijos karalystės, Lietuvos Didžiosios Kunigaikštystės ir Kryžiuočių ordino pasirašyta prie Melno ežero.

Ponios ir ponai,

2022 spalio 1 dieną (šeštadienį) nuoširdžiai kviečiame visus į šventę „Melno taikos sutarčiai 600“. Taikos sutarties sudarymo metinės Melne (nuo Melno ež. iki Grūtos 8 km), tarp Lenkijos karalystės, Lietuvos Didžiosios Kunigaikštystės ir Kryžiuočių ordino.
Šventės detalės pateiktos prisegtame plakate.
Pradedame 12.00 Iškilmingomis Mišiomis Rozo parapijos bažnyčioje Grūtoje.
Raginame sudalyvauti renginyje.

Prisijunkite prie mūsų!
Kviečia Grūtos viršaitis Waldemar Kurkowski.

Romansų renginys „Ar sugrįš Metropolio vakarai“ KAUNE
2022-10-15 14:00 - 16:00 | Lietuvos kariuomenės Kauno įgulos karininkų ramovėje, A. Mickevičiaus g. 19, Kaunas, Lietuva
Kviečiame spalio 15 d. 14 val. į tradicinį retro renginį „Ar sugrįš Metropolio vakarai?“ Tai dalis folkloro klubo „Liktužė“ 2022 metų projekto
„Kai Kaunas buvo Lietuvos sostinė“

Virtuali paskaita apie Gražiną Didelytę „Išsaugojusi Mažąjį princą savyje“
2022-10-26 17:00 - 19:00
Kauno apskrities viešosios bibliotekos Facebook platformoje https://www.facebook.com/kvb.lt režisierė, etnografė Onutė Drobelienė virtualioje paskaitoje „Išsaugojusi Mažąjį princą savyje“ dalinsis prisiminimais apie grafikę Gražiną Didelytę.
Subtilaus braižo Gražinos Didelytės grafiką atpažįsta daugelis meno gerbėjų, o jos išpuoselėtos technikos ir elegantiškų linijų ofortai tikrai praturtino Lietuvos grafikos meną. Žvelgiant į emocionalią ir įtaigią jos kūrybą, įdomu sužinoti, kokia buvo menininkės, dirbusios iki paskutinės savo gyvenimo dienos, asmenybė, kokiomis vertybėmis ji gyveno, apie ką svajojo.
Kodėl menininkė pabėgo iš sostinės šurmulio į nuošalų kaimą, kokia buvo toji „atsiskyrėliška“ jos kasdienybė, kokias svajones jai pavyko įgyvendinti gaivinančiame gamtos prieglobstyje? Apie tai paskaitoje dalinsis grafikės bičiulė Onutė Drobelienė. Paskaitos metu bus galima užduoti lektorei klausimų.
Paskaita yra KAVB projekto „Gražinos Didelytės kūrybinio palikimo aktualizavimas“ dalis.
Projektą remia: Lietuvos kultūros taryba.

Daugiau apie paskaitą: https://kvb.lt/…/13480-paskaita-issaugojusi-mazaji…

Atminų apeiga – atnašavimas protėviams „Atrasi kelalį“ VILNIUJE
2022-10-28 19:00 - 21:00 | VDA Gotikinė salė, Maironio g. 6, Vilnius, Lietuva
Atminų apeiga – atnašavimas protėviams
Giedos sutartinių giedotojų grupė TRYS KETURIOSE
Vėlių stalą ruoš Nacionalinės M. K. Čiurlionio menų mokyklos mokiniai,
vadovaujami dailininkės JULIJOS IKAMAITĖS
***
Visoje Lietuvoje tikėta, kad Vėlinių naktį mirusieji lankosi namuose arba kitaip susitinka su gyvaisiais, būna su jais prie savo kapų. Žmonės nakčiai dengdavo stalus, sudėdavo ant jų valgių ir gėrimų, tikėdamiesi, kad nakčia atėjusios vėlės galės pasistiprinti. Arba valgiai paliekami tiesiog ant kapų – dar neseniai per Vėlines bei Velykas ant artimųjų kapų dėti kiaušiniai, kiaušinienė ar statytas košės dubenėlis – maitintos dūšios ir labai džiaugtasi, jei ryte rasdavo ką suvalgyta.
Vėlių maitinimo apeigos daugiaprasmės. Maitinimu užmezgamas ypatingas ryšys tarp gyvųjų ir mirusiųjų, tačiau klystume, manydami, kad tai vien emocinės artumos, pagarbos ar pan. išraiška, juolab – įžiūrėdami čia kažkokias prietaringas magijos apraiškas. Švenčių – darsyk pastebėkime, ne vien mirusiųjų, bet ir švenčių apskritai metu – mirusieji prisimenami ne veltui – taip atnaujinama sandora su dievais, naujai sutvirtinami ryšiai tarp žmonių ir dievų pasaulių. Šventės – ypatingas metas, kai sakralybė įsiveržia į profaniškojo laiko sritį, paversdama jį šventuoju laiku. O šventasis laikas atviras, nes tai amžinasis laikas, kuriame pradžia ir pabaiga, gyvenimas ir mirtis yra drauge. Šventajame laike mirusiųjų tiesiog nėra, – šventėje ir gyvieji, ir mirusieji yra tame pačiame „čia ir dabar“. Gyvieji, maitindami vėles švenčių metu, tiesiog pripažįsta tai. Pripažindami mirusiųjų gyvumą, šventalaikiškąjį mirusiųjų gyvumą, jie ir elgiasi su jais kaip su brangiais šventalaikio svečiais – maitina juos.
(iš: Gintaras Beresnevičius. Protėvių kultas. Vėlių maitinimas. Liaudies kultūra, 1996, Nr. 1 (46), p. 14–16.)

Polkos renginys 2022 VARĖNOJE
2022-11-04 10:00 - 17:00, 2022-11-18 11:00 - 17:00 | Varėnos kultūros centras, J. Basanavičiaus g. 2, Varėna, Lietuva
POLKOS RENGINYS 2022
Manoma, kad polka atsirado Bohemijoje (pirmasis paminėjimas apie 1830 m.), o vėliau išplito po visą Europą ir Ameriką tiek tarp valstiečių, tiek aukštuomenės pasilinksminimuose. Polka tapo ne tik šokiu, bet ir muzikos stiliumi. Daug žymių kompozitorių kūrė polkas, pvz. A. L. Dvoržakas, P. Čaikovskis, S. Rachmaninovas, D. Šostachovičius ir kt. Polka XIX a. pabaigoje taip išpopuliarėjo, kad netgi drabužiai, skrybėlės, gatvės ar indai buvo pavadinami su polka susijusiais pavadinimais.
Polka jau XIX a. viduryje pirmą kartą užfiksuota ir Lietuvoje – Merkinės apylinkėse. Polka greitai paplito ir prigijo visoje Lietuvoje, šeimos, darbo, kalendorinių švenčių apeigose, vakaronėse pakeitė senesnės kilmės šokius bei perėmė jų paskirtį. Lietuvių polkos formų ir variantų priskaičiuojama apie 50. Polkos gyvybingumas neišblėso iki šių dienų, jos patrauklumas netgi didėja drauge su pastebimai augančiu tradicinių šokių poreikiu – buriasi šio pomėgio žmonių klubai, vyksta vakaronės, pratybos. Specialistai, mokovai, folkloro kolektyvų vadovai ir dalyviai rūpinasi šokio fiksavimu ir sklaida, organizuoja mokymus, vakarones, konkursus mokyklose, polkos varžytuves Vilniuje, Kaune, Šakiuose, Varėnoje (nuo 2001 m.) ir kitose vietovėse. Lietuvių tradicinė polka kaip unikalus ir daugeliu požiūrių vertingas reiškinys 2017 m. pripažinta nacionaline vertybe ir įtraukta į Lietuvos nematerialaus kultūros paveldo vertybių sąvadą (https://savadas.lnkc.lt/polka.html).
Siekiant išlaikyti nenutrūkstamą polkos šokimo tradiciją, Varėnoje dzūkiškos polkos varžytuvės „Smagiausios polkos – smagiausia pora“ organizuojamos nuo 2001 m. Dėl darbuotojų pasikeitimo bei sudėtingos pandeminės situacijos polkos varžytuvės Varėnoje nebuvo organizuotos po 2018 m. Šiais metais norime sugrąžinti tradiciniu tapusį ir regione žinomą renginį bei jį atnaujinti įtraukiant naujas veiklas, platesnį dalyvių bei žiūrovų spektrą bei išaugintą iki festivalio. Polkos festivalio metu vyks: vaikų piešinių konkursas, seminaras-praktikumas, polkos varžytuvės, koncertas bei vakaronė. Siekiant tradicinę polką aktualizuoti tarp vaikų, rengiamas vaikų piešinių konkursas „Aš šoku polką“ bei į polkos varžytuves įtraukiama vaikų iki 14 m. amžiaus grupė. Norėdami tradicine polka sudominti platesnį spektrą žmonių, festivalyje kreipiame dėmesį į išsamesnį polkos žanrą: seminare bei koncerte šalia tradicinės polkos pristatoma ir sceninė (tautinių šokių) polka bei polka klasikinėje muzikoje.
Projekto organizatorius: Varėnos kultūros centras.
Projektą finansuoja: Lietuvos kultūros taryba.
Projekto partneriai: Varėnos švietimo centras, Tradicinių šokių draugija, Druskininkų kultūros centras.
PROGRAMA
Varėnos kultūros centras, J. Basanavičiaus g. 2, Varėna
Lapkričio 4 d. 10 val. Seminaras – praktikumas „Polkos žanro įvairovė ir perteikimo galimybės: tradicinė, sceninė ir klasikinė polka“.
Programa.
Registracija į seminarą – praktikumą.
Lapkričio 18 d. 11 val. Vaikų piešinių konkurso „Aš šoku polką“ parodos atidarymas ir apdovanojimai.
Konkurso nuostatai ir dalyvio anketa.
Lapkričio 18 d. 17 val. Dzūkiškos polkos varžytuvės „Smagiausios polkos – smagiausia pora 2022“.
Varžytuvių nuostatai ir dalyvio anketa.
Lapkričio 26 d. 16 val. Didysis koncertas „Polkos įvairovė“.
Lapkričio 26 d. 19 val. naktišokiai „Šv. Andriejaus polka“.

Tradicinių giesmių iš Punsko-Seinų krašto valanda VILNIUJE
2022-11-04 19:15 - 21:00 | Vilniaus Visų Šventųjų bažnyčioje, Rūdninkų g. 20/1, Vilnius, Lietuva
Kviečiame minėti Vėlinių oktavą ir išėjusius artimuosius atminti senųjų lietuvių giesmių – kantičkų – sąskambiais. Lapkričio 4 d. po 18.30 val. Šv. Mišių Vilniaus Visų Šventųjų bažnyčioje giedos kantičkinių giesmių ansamblis „Bromos“.
„Bromos“ – tai jauni žmonės, susibūrę gilintis į kantičkų tradiciją ir tyrinėti liaudiškojo pamaldumo praktikų. Kolektyvas susikūrė prieš vienerius metus, tačiau jo užuomazgos siekia dar prieš 5-6 metus prasidėjusius bendraminčių, ieškojusių alternatyvos choriniam giedojimui ar šlovinimo grupėms, susibūrimus.
Giesmininkai – iš įvairių Lietuvos kampelių į sostinę suvažiavę studentai, jaunimo folkloro kolektyvų dalyviai, muzikantai. Tai etninę kultūrą pamilę žmonės, greta pasaulietinio folkloro trokštantys pažinti ir katalikiškąjį kultūros paveldą. Ansamblio vadovas – Matas Macevičius – istorikas, LMTA Meno teorijos (etnomuzikologijos specializacijos) magistrantas.
Kantičkų – iš senųjų maldynų giedamų giesmių – „Bromos“ mokosi klausydamiesi archyvinių įrašų, lygindami tekstų redakcijas, gilindamiesi į tekstų prasmes, studijuodami jų senovinę leksiką, atlikimo manierą ir specifiką. Vos per ne pilnus vienerius veiklos metus „Bromos“ jau išvyko į tautosakos ekspediciją, dalyvavo liaudiško giedojimo seminare „Giedu giesmelę“ Telšiuose, tarnavo Šv. Mišiose.
Tradicinių giesmių valandos metu skambės kantičkinės giesmės, parsivežtos iš 2022 m. rugpjūtį vykusios kolektyvo ekspedicijos Punsko ir Seinų krašte. Šiame gausiai lietuvių gyvenamame Lenkijos regione itin gaji giedojimo iš senųjų maldynų tradicija. Anksčiau paplitusi visoje Lietuvoje, tačiau šiuo metu gerokai apnykusi, Punsko ir Seinų krašte ji buvo tarsi „užkonservuota“ ir gyvuoja iki šių dienų.
Ekspedicijos metu Žagarių, Vidugirių ir Pelelių kaimuose „Bromos“ dalyvių iš pateikėjų užrašytos giesmės sugrįžta į Lietuvą ir suskambės tradicinių giesmių valandoje.
Renginys bus fotografuojamas ir filmuojamas, o užfiksuota medžiaga viešinama.

Savaitgalis su kanklėmis VILKIJOJE
2022-11-05 09:00 - 2022-11-06 18:00
Vėl medžių lapai nusidažė rudeniškomis spalvomis, tad kviečiame į jau ketvirtą „Savaitgalį su kanklėmis“!
Nusikelsime į brolių Antano ir Jono Juškų dainų kraštą. Ši stovykla bus skirta kankliuoti A. ir J. Juškų dainoms. Daug kalbėsime apie brolių Juškų užrašytas dainas, keliausime jų išvaikščiotais takais, apsilankysime Vilkijos bažnyčioje, skambinsime kanklėmis A. ir J. Juškų etninės kultūros muziejuje!
Lietuvos šviesuolių užrašytų dainų mokytis rinksimės nuostabioje Sadauskų sodyboje, esančioje Vilkijos seniūnijoje.
Stovyklos metu pradedantieji įgis kankliavimo pagrindus, o pažengusieji – pagerins savo įgūdžius. Kankliuoti mokys Laimutė Proškutė ir Laura Lukenskienė.
Neturintiems savo instrumento – paskolinsime. Stovyklos metu bus unikali galimybė pamatyti ir išbandyti įvairių meistrų instrumentus.
Stovyklos programoje jūsų laukia:
֍ kankliavimo mokymai grupėmis ir individualiai
֍ su broliais A. ir J. Juškomis susijusių vietų aplankymas,
֍ susitikimai su įdomiais žmonėmis,
֍ savaitgalį papuoš kanklių muzikos ir dainų vakaras A. ir J. Juškų etninės kultūros muziejuje Vilkijoje, sekmadienį 16 val.
Detali stovyklos programa bus paskelbta netrukus.
Stovyklos kaina – 150 Eur., vienos dienos kaina – 80 eur.
Stovyklos registracijos anketa: https://docs.google.com/…/1FAIpQLScHDkq2RjCtuM…/viewform
Registracija į stovyklą patvirtinama avansu (50 Eur.).
Į klausimus atsakysime:
+370 611 42424 (Ramunė), +370 610 40325 (Laura).
Renginį organizuoja asociacija „Kadujo“

Dokumentinio filmo „Daktarė Dalia Grinkevičiūtė“ pristatymas VILNIUJE
2022-11-21 17:00 - 20:00 | Vilniaus apskrities Adomo Mickevičiaus viešojoje bibliotekos Didžiojoje salėje, Trakų g. 10, Vilnius, Lietuva
Lapkričio 21 d. 17 val. Vilniaus apskrities Adomo Mickevičiaus viešojoje bibliotekoje dokumentinio filmo „Daktarė Dalia Grinkevičiūtė“ pristatymas, skirtas Dalios Grinkevičiūtės 95 – osioms gimimo metinėms paminėti. Dalyvaus visuomeninės organizacijos Laptevų jūros tremtinių brolijos „Lapteviečiai“ pirmininkas Jonas Markauskas, rašytojas Kazys Saja, režisierius Justinas Lingys.
Gydytoja, rašytoja Dalia Grinkevičiūtė gimusi nepriklausomoje Lietuvoje, keturiolikos metų su šeima buvo ištremta į Sibirą, vėliau prie Laptevų jūros. Praėjusi tremties išbandymus, grįžusi į sovietinę Lietuvą, D. Grinkevičiūtė patyrė sovietinio saugumo persekiojimą ir spaudimą, kurio tikslas buvo palaužti kiekvieną laisvai mąstantį žmogų. Visą gyvenimą D. Grinkevičiūtė atkakliai gynė savo įsitikinimus, kurie prieštaravo veidmainiškiems valdžios įsakymams. Jos apysakose „Lietuviai prie Laptevų jūros“, „Atsiminimai“ įamžino tremtinių kančias, paviešino pasauliui stalinizmo ir socializmo nusikaltimus žmogiškumui. Sovietinė sistema visais būdais siekė tai nuslėpti, ištrinti iš žmonių atminties.
https://amb.lt/…/dokumentinio-filmo-daktare-dalia…/3421

Sūduvos metų baigiamasis renginys ir Nacionalinės J. Basanavičiaus premijos 30-metis SEIME
2022-11-23 13:00 - 19:00 | Lietuvos Respublikos Seime, Gedimino pr. 53, Vilnius, Lietuva
Lapkričio 23 d. 13 val. Seimo II rūmų Spaudos konferencijų salėje (Gedimino pr. 53, Vilnius), Etninės kultūros globos taryba (EKGT) kartu su Suvalkijos (Sūduvos) regionine etninės kultūros globos taryba surengs Sūduvos 2022-ųjų atmintinų metų baigiamąjį renginį. Šis renginys taip pat skiriamas ir Nacionalinės Jono Basanavičiaus premijos 30-mečio sukakčiai.
Renginį pradės konferencija „Sūduva ir Jonas Basanavičius”. Joje bus apžvelgti svarbūs Sūduvos istorijos klausimai bei aptarti Sūduvos tyrinėjimai įvairių mokslų šviesoje.
Pažymint Nacionalinės Jono Basanavičiaus premijos 30-metį, bus įvertinta patriarcho J. Basanavičiaus reikšmė šiandieniniams etninės kultūros tyrinėjimams, paskelbtas šių metų 30-ąsis Nacionalinės Jono Basanavičiaus premijos laimėtojas ir pagerbti visi šią premiją įvertintieji lietuvių etninės kultūros puoselėtojai.
Konferenciją numatoma užbaigti Sūduvai reikšmingų klausimų aptarimu ir rezoliucijų priėmimu.
Renginį pratęs Sūduvai skirtų dailės darbų paroda ir Sūduvos folkloro kolektyvų koncertas Seimo II rūmų parodų galerijoje (16-17 val.) bei Sūduvos žymiems žmonėms skirto Šakių rajono savivaldybės viešosios bibliotekos kūrinio pristatymas Seimo lankytojų centre (15-18 val.).
2022- Sūduvos metai, Nacionalinei J. Basanavičiaus premijai – 30 | Alkas.lt nuotr.
Atmintinų Sūduvos metų baigiamojo renginio Lietuvos Respublikos Seime Skirto Sūduvai ir Jono Basanavičiaus premijos 30–mečiuiDARBOTVARKĖ2022 m. lapkričio 23 d.
KONFERENCIJA-FORUMAS „SŪDUVA IR JONAS BASANAVIČIUS“Seimo Konstitucijos salė (I rūmai, 326 kab.)
Vadovauja Irena Hase (Seimo narė) ir Dalia Urbanavičienė (EKGT pirmininkė)
13.00 Konferencijos-forumo atidarymas (dainuoja pirmoji Jono Basanavičiaus premijoslaureatė Veronika Povilionienė) ir sveikinimai (Seimo pirmininkė Viktorija Čmilytė-Nielsen,Kultūros komiteto pirmininkas Vytautas Juozapaitis, Seimo narė Irena Hase ir kt.)
13.20 Akad. prof. Eugenijus Jovaiša. Sudinai. Ptolemėjaus Geografija ir galindų migracija
13.40 Dr. Tomas Baranauskas. Sūduva Vytauto Didžiojo laikais
14.00 Dr. doc. Dalia Urbanavičienė. Sūduva įvairių krypčių tyrimų šviesoje – praeitis ir dabartis
14.20 Dr. Elvyda Lazauskaitė. Jono Basanavičiaus reikšmė šiandieniniams etninės kultūros tyrinėjimams
14.40 Juozas Šorys. Nacionalinė Jono Basanavičiaus premija ir jos laureatai
15:00 Jono Basanavičiaus premijos laureatų pagerbimas, diskusija ir rezoliucijų priėmimas

PARODOS ATIDARYMAS IR KONCERTASSeimo II rūmų parodų galerija
Vadovauja Rima Vasaitienė (EKGT Suvalkijos (Sūduvos) regioninės etninės kultūros globos tarybospirmininkė)

16:00–17:00 Parodos atidarymas (tautodailininko grafiko Romano Krasninkevičiaus (1926–1996) kūrinių kolekcija iš Marijampolės krašto ir Prezidento Kazio Griniaus muziejaus archyvo;veiklos „Sūduvos atminties langai“ tarptautinio plenero „Kalbanti žemė“ dailininkų darbai) irkoncertas (dalyvauja dr. Laura Lukenskienė bei jos vadovaujamas folkloro ansamblis „Kadujo“, Šakiųrajono vaikų ir jaunimo folkloro ansamblis „Užnovietis“ (vad., Nijolė Černevičienė), Marijampolėskultūros centro vaikų ir jaunimo folkloro ansamblis „Žolynukai“ (vad. Dalia Venckienė)
KŪRINYS „Kudirka + Jablonskis. Atgimę hologramose“Seimo lankytojų centras (Gedimino pr. 60)
15:00–18:00 Susipažinimas su Šakių rajono savivaldybės viešosios bibliotekos kūriniu„Kudirka + Jablonskis. Atgimę hologramose“.

Švęskime 171-ąsias Jono Basanavičiaus gimimo metines VILKAVIŠKYJE
2022-11-25 17:00 - 19:00 | Vilkaviškio kultūros centre, Vytauto g. 28, Vilkaviškis, Lietuva
Jono Basanavičiaus gimtinė tradiciškai kviečia kartu paminėti 171-ąsias Jono Basanavičiaus gimimo metines.
Nuo lapkričio 21 d. į Jono Basanavičiaus gimtinę Ožkabaliuose atvyksta Lietuvos nacionalinio muziejaus parengta kilnojamoji paroda „Vasario 16-osios šventė 1919–1940 metais: susitelkimas ateičiai“, kurioje pasakojama, kaip Vasario 16-oji būdavo švenčiama tarpukario Lietuvos Respublikoje. Ji primins jau dingusius Vasario 16-osios šventės ženklus, kurie anuomet būdavo įprasti, ir nukels ne tik į tuometinę sostinę Kauną, bet ir į Alytų, Vilkaviškį, Klaipėdą, Laukžemę, Luokę, Joniškį, Raguvą, Zarasus, netgi į Čikagą ir Buenos Aires. Demokratiškose, telkiančiose Vasario 16-osios nuotraukose – susikaupę, džiugūs ne tik valstybės kūrėjai ir vadovai, bet ir smalsiai į kamerą žvelgiantys kukliai apsirengę žmonės.
Parodą savarankiškai apžiūrėti bus galima iki metų pabaigos, o atvykę lapkričio 22–25 dienomis 12 val. galės pasiklausyti edukatorių pasakojimo ir sudalyvauti interaktyviame žaidime „Vasario 16-osios šventė: laiko mašina atgal į praeitį“ (reikalingi mobilūs telefonai su internetu).
Šventinę savaitę užbaigsime lapkričio 25 d. 17 val. Vilkaviškio kultūros cente vyksiančia vakarone-viktorina (komandos turi registruotis iš anksto), kurią ves renginių vedėjas Domantas Bugailiškis, renginio metu koncertuos Kalvarijos folkloro ansamblis „Diemedis“.
Jono Basanavičiaus gimtinės lankymas įsigijus lankytojų bilietus, o renginys – nemokamas.
Daugiau informacijos apie renginius tel. 8 342 69 365 ir el. p. j.basanaviciaus.gimtine@lnm.lt

Naktišokiai „Šv. Andriejaus polka“ VARĖNOJE
2022-11-26 19:00 - 2022-11-27 08:00 | Varėnos kultūros centras, J. Basanavičiaus g. 2, Varėna, Lietuva
Naktišokiai „Šv. Andriejaus polka“ – Varėnos kultūros centro organizuojamo POLKOS FESTIVALIO baigiamasis renginys. Plačiau apie festivalį:
https://varenoskultura.lt/…/1980-polkos-festivalis-2022….
Čia šokėjams polkas, valsus ir daugybę kitų tradicinių lietuvių ir kitų tautų šokių per visą naktį grieš muzikantai iš visos Lietuvos. Visas jų sąrašas bus paskelbtas jau netrukus.
Projekto ORGANIZATORIUS:
Varėnos kultūros centras
Projekto PARTNERIAI:
Tradicinių šokių draugija,
Varėnos švietimo centras,
Varėnos Jadvygos Čiurlionytės menų mokykla,
Druskininkų kultūros centras.
Projektą iš dalies FINANSUOJA: Lietuvos kultūros taryba.

——–
Šv. Andriejus žymi Advento ir žiemos pradžią. O senovėje jaunimui žiema buvo poilsio, linksmybių, piršlybų ir vestuvių metas. Štai todėl labai svarbi žiemos švenčių dalis – burtai ir ateities spėjimai. Ypač smalsaudavo merginos. Pavakare temstant nubėga prie šulinio, triskart apeina jį atbulomis ir būtinai prieš saulės kryptį, barstydamos paskui save kanapes. Pašnibždomis taria: „Šventas Andriau, Andriejau, kanapes sėju, kam aš patinku, tegu ateina kanapių rauti“. Nubarsto sėklelėmis kiek ir takelį nuo šulinio iki trobos, „pasėja“ taip pat ir prie lovos. Tada suvalgo ką nors labai sūraus vakarienei ir eina miegoti. Per sapną atjos raitelis prie šulinio žirgo girdyti – tai tas ir bus tikrasis. Visoje Lietuvoje taip pat buvo žinomas paprotys šv. Andriejaus dienos išvakarėse nusilaužti vyšnios ar slyvos šakelę, pasimerkti ją ant palangės. Pražydės Kūčių rytmečiui – svajonė ar troškimas tikrai išsipildys! Tik svarbu, kad šakelė būtų iš svetimo sodo – mitinė logika reikalauja kitos, ne namų erdvės.
Šią dieną spėdavo ir orus: jei per šv. Andriejų iškrito sniegas – išaugs geras vasarojus, ypač užderės ankštiniai – pupos, žirniai. Jei saulėta – gerai derės daržovės, ypač kopūstai, o jei šalta – vasara bus karšta su perkūnijomis. Jeigu drėgna – gražiai rugiai žydės ir bus pilni aruodai grūdų. (pagal L. Klimką)

A. Ramanausko-Vanago skverelio su skulptūra atidarymo iškilmės MERKINĖJE
2022-11-27 11:30 - 15:00
Lapkričio 27 d. (sekmadienį) maloniai kviečiame į Lietuvos partizanų vado, su okupantais kovojančios Lietuvos valstybės vadovo 1954-1957 m., Adolfo Ramanausko-Vanago skverelio su skulptūra atidarymo iškilmes.

Renginio programa
11.30 val. šv. mišios už Laisvės gynėjus Merkinės Švč. Mergelės Marijos Ėmimo į dangų bažnyčioje Merkinė, V. Sladkevičiaus g. 10.
12.30 val. iškilminga eisena nuo bažnyčios į skverelio vietą.
13.00 val. skverelio atidarymo iškilmės.
14.00 val. Lietuvos kariuomenės ginkluotės paroda Merkinės centrinėje aikštėje šalia Merkinės krašto muziejaus.
Vaišinsimės kareiviška koše, arbata ir dalinsimės gera nuotaika.
Renginio partneriai:
LR Krašto apsaugos ministerija
Varėnos r. savivaldybė
VŠĮ „Tikslas-Merkinė“
Merkinės kultūros centras
Lietuvos kariuomenės Didžiosios kunigaikštienės Birutės ulonų batalionas
Lietuvos policija
Skvero įrengimo mecenatai:
Lietuvos Respublikos Krašto apsaugos ministerija, Varėnos rajono savivaldybė, Živilė ir Marius Valukynai, Julius Kvaraciejus, Evaldas Mickevičius ir Giedrė Ališauskaitė, Rimantas Baranauskas.
Skvero techninis projektas:
UAB „AEXN“
Ranga: IĮ „Akmens asai“
Renginio koordinatorius:
Merkinės krašto muziejus
ir VŠĮ „Tikslas-Merkinė“
GPS 54.163474, 24.182393

Vokalinis ansamblis „Kadujo“. Vydūno muzikinės kūrybos koncertas KAUNE
2022-11-27 13:00 - 15:00 | Švč. Mergelės Marijos Ėmimo į dangų (Vytauto Didžiojo) bažnyčioje, Aleksoto g. 3, Kaunas, Lietuva
Ansamblio „Kadujo“ giedotojos Roberta Daugėlaitė, Ramunė Balčiūnienė ir Laura Lukenskienė atliks Vydūno muzikines kompozicijas.
Programoje skambės Vydūno kūriniai chorams, pritaikyti trims moteriškiems balsams. Kūriniai skelbti leidiniuose Lietuvos Aidos – išleista- Tilžėje 1904 m. ir Lietuvos varpeliai – išleista Tilžėje 1909 m. Tai autoriniai kūriniai, pagrįsti lietuvių liaudies melodika arba savitai harmonizuotos lietuvių liaudies dainos. Kai kuriuos kūrinius redagavo Vydūno brolis Albertas Storosta, arba draugas Karlas Jančas. Savituose muzikiniuose kūriniuose atspindėtos žmogaus dvasios būsenos ir Tėvynės grožis – šiandien tokie patys, kaip ir prieš daugiau negu 100 metų.
1895-1897 m. Vydūnas vadovavo Tilžės lietuvių bažnyčios chorui, taigi ir kūrė jam repertuarą. Giesmių tekstus sukūrė, redagavo arba išvertė pats Vydūnas, siekdamas, kad „Tikybinių giesmių kalba būtų gyva ir šviesios dvasios“, o muziką giesmėms kūrė jo draugas ir bendramintis, Lycko karališkosios seminarijos muzikos mokytojas Karlas Jančas. Programoje skambės keletas Vydūno ir Karlo Jančo sukurtų giesmių.
Renginys nemokamas.
GPS 54.895226, 23.886810

Tilžės akto ir leidinio „Donelaičio žemė“ minėjimas VILNIUJE
2022-11-30 16:00 - 17:30 | Vilniaus mokytojų namų Baltojoje salėje, Vilniaus g. 39, Vilnius, Lietuva
Kviečiame į Mažosios Lietuvos (Tilžės) Akto 104-ųjų metinių ir leidinio “Donelaičio žemė” 30-mečio iškilmingą minėjimą

Grafikė Gražina Didelytė: nuo prisiminimų iki kūrybos pristatymo KAUNE
2022-12-01 17:00 - 19:00 | Kauno apskrities viešosios bibliotekos Renginių erdvėje, K. Donelaičio g. 8, III a., Kaunas, Lietuva
2022 m. gruodžio 1 d. 17 val. Kauno apskrities viešosios bibliotekos Renginių erdvėje (K. Donelaičio g. 8, III a.) vyks projekto „Gražinos Didelytės kūrybinio palikimo aktualizavimas“ baigiamasis renginys. Programoje: parodų „Sąskambiai: žodis ir linija“ ir „Gražinos Didelytės ekslibrisai: asmenybių tapatybės ženklai“ pristatymas (menotyrininkė Rimantė Tamoliūnienė), prisiminimai apie grafikę (G. Didelytės bičiuliai, kolegos, žygeiviai), koncertuos folkloro ansamblis „Gegutala“ (vad. Nijolė Grivačiauskienė).
Gražinos Didelytės (1938–2007) kūrybinis palikimas – gausus ir įvairialypis. Jos subtilaus braižo grafika pripažinta ne tik Lietuvoje, bet ir tarptautiniu mastu. Metaforiška ir poetiška kūrinių raiška, platus ir mąslus žvilgsnis į pamatines žmogaus būties problemas, meilė tėvų ir protėvių žemei, bandymas pajusti neaprėpiamą Visatos grožį lydi visus grafikės kūrybinius ieškojimus.
Renginio metu bus galima pasigėrėti emocionalia ir įtaigia grafikės kūryba, pristatoma keliose parodose. Štai parodoje „Gražinos Didelytės ekslibrisai: asmenybių tapatybės ženklai“ – 25 ekslibrisai, dedikuoti žymiems Lietuvos žmonėms. Iškalbingose grafinėse miniatiūrose menininkė perteikė ne tik pasirinktos asmenybės interesų ratą, veiklą, pasaulėžiūrą, bet dažnai ir būdo bruožus bei vidinį pasaulį. Menininkės ekslibrisai, kaip ir visa jos kūryba, pasižymi trapių, lengvų linijų tekėjimu, kompozicijos išbaigtumu bei improvizacijos gyvumu.
Kita paroda – „Sąskambiai: žodis ir linija“ skirta eilėraščio ir grafikos jungčiai. Tai eilėraščių iliustracijos, subtiliai ir įtaigiai išryškinančios pagrindinę posmų mintį. Ši dviejų meno formų dermė išryškina poetinio pasaulėvaizdžio nuotaiką, įgalina atidžiau pažvelgti į pamatines žmogaus būties problemas ir į pačią tautiškumo idėją.
Renginyje išgirsime G. Didelytės bičiulių, kolegų, jos meno gerbėjų prisiminimų, klausysimės menininkės mėgtų sutartinių, žiūrėsime nuotraukas… Lauks ir staigmena – visi atėjusieji į renginį gaus atviruką su G. Didelytės kūrinėliu.
Renginio metu bus fotografuojama ir / ar filmuojama, todėl jūs galite būti matomi renginio nuotraukose ar vaizdo įrašuose, kurie gali būti paskelbti įvairiose medijos priemonėse.

Kęstučio Subačiaus knygos „Sūduva“ pristatymas MARIJAMPOLĖJE
2022-12-02 15:00 - 17:00 | Beatričės Kleizaitės-Vasaris menų galerija, P. Butlerienės g. 5, Marijampolė, Lietuva

Lietuviškų šokių vakaras ir projekto „Interaktyvi tradicinių šokių ir kapelos erdvė“ pristatymas KAUNE
2022-12-05 18:00 - 22:00 | Kauno miesto muziejaus Lietuvių tautinės muzikos istorijos skyriuje, L. Zamenhofo g. 4, Kaunas, Lietuva
Gruodžio 5 dieną (pirmadienį) 18 val. susitikime lietuviškų šokių vakare! Renginyje laukiame mokančių ir nemokančių šokti, atėjusių su pora ir be poros. Čia pasiduosite polkai, valsui, kadriliams ir įvairiems lietuvių kaimo pasilinksminimuose įprastiems šokiams.
Mokymų metu susipažinsite su nesudėtingais ir žaismingais bendravimo šokiais, tokiais kaip „Šyvis“, „Polka keturinė“, „Mikita“, „Blezdingėlė“ ir kitais.
Vakaro metu gros: Albinas Vaškevičius, Augustas Černiauskas,, Deimantas Makrickas, Vidmantas Paleckis, ansambliai „Kauno bandonija“, „Paparčio klubo muzikantai“.
Taip pat šio vakaro metu pristatysime muziejuje vykdomą projektą „Interaktyvi tradicinių šokių ir kapelos erdvė“, kurio rezultatas – nauja interaktyvi erdvė muziejuje!
18.00 val. – mokymai;
19.00 val. – projekto „Interaktyvi tradicinių šokių ir kapelos erdvė“ pristatymas ir vakaronė.
Renginys vyks Kauno miesto muziejaus Tautinės muzikos skyriaus renginių salėje (L. Zamenhofo g. 4).
Įėjimas – 1 euras. Bilietus prieš renginį galėsite įsigyti prie įėjimo į salę.
Projektą finansuoja Lietuvos kultūros taryba.
Renginys jo viešinimo tikslais gali būti fotografuojamas / filmuojamas. Jūsų atvykimas į renginį reikš sutikimą, jog muziejus gali tvarkyti Jūsų asmens duomenis.

Folkloro ansamblių advento koncertas „Už girių girių“ KAUNE
2022-12-09 18:00 - 20:00 | Švč. Mergelės Marijos Ėmimo į dangų (Vytauto Didžiojo) bažnyčioje, Aleksoto g. 3, Kaunas, Lietuva
Dienoms einant trumpyn, o vakarams tamsyn, ieškome jaukios bendrystės, prasmingo pasibuvimo su bendraminčiais ir draugais, ieškome jaukumo, saugumo, dvasinės šviesos ir šilumos. Ir, žinoma, laukiame stebuklų – iš aukštybių atsklindančios šviesos, į žemę nužengiančios meilės, Atėjimo. Ir kaip mažas stebuklas Šv. Kalėdų laukime – tradicinis Kauno miesto ir rajono folkloro ansamblių advento koncertas „Už girių girių“, kurį jau eilę metų organizuoja Kauno tautinės kultūros centras.
Koncertas ir Šv. Mišios vyks gruodžio 9 d. 18 val. Kauno Švč. Mergelės Marijos Ėmimo į dangų (Vytauto Didžiojo) bažnyčioje.
Pabūkime bendrystėje kartu.

Tarptautinė istorijos paveldo konferencija ir „Jotvingių krašto“ metraščio 14 tomo pristatymas PUNSKE
2022-12-10 09:40 - 13:00 | Punsko valsčiaus svetainėje, A. Mickevičiaus g. 23, Punskas, Lenkija
